रामबाग बाजार : 200 मीटर तय करने में लगते हैं 20 मिनट
शहरमें नाजायज कब्जों के लेकर जहां आम आदमी परेशान है, वहीं लैंड विभाग इन्हें हटाने के लिए गंभीर नजर नहीं रहा। विभाग का वही रटा-रटाया जवाब है कि कब्जे हटाने के लिए समय-समय पर बाजारों में कार्रवाई की जाती है। लैंड विभाग की बात पर यकीन कर भी लिया जाए तो इस बात का क्या सबूत है कि इस कार्रवाई का कोई असर होता है। रामबाग बाजार की बात ही लें, बस स्टैंड की तरफ से एंट्री करने पर आपको इस बाजार की लगभग 200 मीटर की सड़क पर से वाहन लेकर गुजरने में 20 मिनट का समय लग जाता है। यहां वाहन कम और सड़क-फुटपाथ पर कब्जे अधिक नजर आएंगे। पिछले साल निगम ने सख्ती की थी, इसलिए कुछ देर तक लोगों ने फुटपाथ से सामान हटाए रखा। इनमें रसोई गैस, प्रैशर कुकर और दूसरे सामान की दुकानें भी शामिल थी, जिन्होंने अब फुटपाथ के साथ-साथ सड़क को भी कब्जे में ले लिया है। बाजार के शुरुआत में ही फ्रूट और गुड़ बेचने वालों की रेहड़ियां पक्के तौर पर यहां लगी रहती है। इन्होंने दुकानों के आगे रेहडिय़ां सजा रखी है, जिससे बाजार के एंट्री प्वाइंट पर यह रेहड़ियां ट्रैफिक में परेशानी पैदा करती है। लिहाजा यहीं से जाम लगने का सिलसिला जारी हो जाता है। जब कोई राहगीर इन रेहड़ी वालों से शिकायत करता है तो यह उससे उलझ जाते हैं। लिहाजा आम आदमी नहीं चाहता कि किसी पचड़े में पड़ा जाए।
लैंड विभाग के सुपरिटेंडेंट जसविंदर सिंह का कहना है कि सोमवार से कब्जा करने वालों के खिलाफ कड़ी कार्रवाई की जाएगी और इसमें पुलिस का भी सहयोग लिया जाए।
रामबाग थाने के कुछ आगे ही फड़ी और रेहड़ी वालों ने सड़क-फुटपाथ को अड्डा बना रखा है। बाजार में करियाने की दुकानें हैं, जिन्होंने सामान, जिसमें अनाज की भरी बोरियां, घी के पीपे, दालें, साबुन और अन्य चीजें फुटपाथ पर सजाई हुई हंै। ऐसा नहीं कि उन्हें इस बारे में जानकारी नहीं कि फुटपाथ पर सामान लगाना नियमों के खिलाफ है, लेकिन जब कोई रोक-टोक नहीं तो फिर इस जगह का सही इस्तेमाल करने में हर्ज ही क्या है।
hin_Deva hin_Deva hin_Deva hin_Deva